විවාහවී දින හතරකට පසු තම බිරියට පහර දුන් බව කියන රාජ්‍ය බුද්ධි අංශයේ කොස්තාපල්වරයකු දකුණු කළුතර පොලිසිය මගින් අත්අඩංගුවට ගෙන ඇත.ඉකුත් 22 වනදා විවාහ දිවි අරඹා ඇති කළුතර පදිංචි 27 හැවිරිදි කාන්තාවක් මේ පහරකෑමට ලක්ව ඇති අතර ඇය ප්‍රතිකාර සඳහා කළුතර නාගොඩ මහ රෝහලට ඇතුලත් කර තිබේ.සැකකාර පොලිස් කොස්තාපල්වරයා කළුතර මහේස්ත්‍රාත් අධිකරණයට ඉදිරිපත් කිරීමට නියමිතව තිබුණි.කළුතර කොට්ඨාස භාර පොලිස් අධිකාරි රොෂාන් ද සිල්වා සහ සහකාර පොලිස් අධිකාරී සුගත් ගලගමගේ යන මහත්වරුන්ගේ උපදෙස් මත කළුතර මූලස්ථාන පොලිස් පරීක්ෂක සමන්ත වෙදගේ මහතා මේ පිළිබඳව වැඩිදුර පරීක්ෂණ පවත්වයි..